Macahu !
Ad telhu !
Ad teḍbee amzun d asaru !
Tella yiwet n tmeṭṭut tfaz di ṣṣifa. Ass-n, terfed tadist. Yiwet n tmeddit, mi yeYli yiüij, teedda ad d-teffeY Yer beṛṛa, twala aggur deg yigenni, tekker tenna-yas:
- Menhu yifen wayeḍ, nekk yid-k, ay aggur ?
DYa yerra-yas-d waggur, yenna-yas :
- Ma d kemm ifeY-kem ! ma d lxelq-nni yellan deg uâebbuḍ-im yif-iyi !
Teddem tusem s llufan yellan deg ueebbuḍ-is. Azekka-nni, tekker teawed acebbeḥ i yiman-is, tuYal terfed allen-is s aggur, tenna-yas daYen :
- Menhu yifen wayeḍ, nekk yid-k, ay aggur ?
Yerra-yas-d daYen waggur :
- Ma d kemm ifeY-kem ! ma d lxelq-nni yellan deg ueebbuḍ-im yif-iyi !
Kul ass akken armi tuyes ad s-d-yini waggur ayen nniḍen. Tameṭṭut, tuY deg-s tmes : d acu-t, a Ṛebbi, lxelq-agi ara yilin deg ueebbuḍ-is yif-itt, yif aggur deg ṣṣifa ?
Asmi d-turew, tesea-d taqcict. Ma tella yemma-s-nni tfaz di ṣṣifa, nettat terna. Yakan aggur s timmad-is, yenna-yas : tif-iyi. Ihi tekker-d teqcict, tzad ama deg zzin ama deg tiḥḥeṛci. Yiwen wass, tenna-yas yemma-s :
- Yya-n a yelli ad nger, nekk yid-m, azeṭṭa.
Tenna-yas teqcict : - Ih, a yemma, yya-n ad t-nger !
Tekker tefka-yas takurt annect annect ila-tt, tenna-yas :
- Segrireb takurt-agi, tettabaeeḍ lxiḍ alamma yewweḍ s ixf-is, mi tewwḍeḍ ver wanda yella yexf-is, ẓẓu din asegru.
Tṛuḥ teqcict meskint tuv-as awal i yemma-s. Nettat teẓra-tt tettasem yes-s, Yas d yelli-s, imi i tt-tif deg ṣṣifa. Teẓra teqcict meskint ur yettfak ara lxiḍ ḥaca ma yewweḍ yexf-is ver teẓgi n lewḥuc. Teẓra ma tewweḍ Yer lYaba ur tettissin ara abrid ad d-tuYal, dYa ad tt-ččen lewḥuc. Ad d-teqqim yemma-s-nni ulac tin ara tt-yifen deg ṣṣifa. Teedda tṛuḥ teqcict-nni meskint, tettabae lxiḍ. Takurt tfessi tettegririb, tfessi tettegririb, tfessi tettegririb… ur tewwiḍ ixf-is. Taqcict, qrib ad tt-yeüüef yiê, mazal ur ifuk ara lxiḍ-nni. Yufa-tt-id yiwen wergaz, yenna-yas :
- D acu i kem-id-yewwin, a yelli, Yer dagi ?
Tenna-yas :
- D yemma i yi-d-yennan ad nger azeṭṭa, tefka-yi-d takurt-agi ad tt-fsiY, ad tebeeY lxiḍ alamma d ixf-is i wakken ad ẓẓuY din asegru.
Yenna-yas : - NnaY a yelli, yemma-m-ayi tebYa ad kem-tneY.
Yerna yenna-yas : - Yya-n ad kem-jemeeY !
Yeddem yawi-tt yid-s, yejmee-itt. Taqcict meskint tefṛeḥ, teslek-d seg lewḥuc n teẓgi, tedda-d yid-s. ZiYen, argaz-nni d azrem, yettuYal-d kan d argaz ma yella kra n win umi ara ikellex. Ma d taqcict-agi, tuYal ezizet deg wul-is maci d kra. iḥemmel-itt am tiṭ-is. Kullec ad tt-id-yaweḍ. Kra n wayen ara d as-tini, ad as-t-id-yawi : kullec, kullec… kullec. Yiwen wass, yenna-yas :
- NaY a yelli, nekk ḥemmleY-kem, kemm tḥemmleḍ-iyi.
Tenna-yas : - Akka i tella !
Yenna-yas : - Ad m-iniY kra… ad yi-taYeḍ deg-s awal ?
Tenna-yas : - Ini-d kan, ad k-aYeY awal.
Yenna-yas : - Balak ad taliḍ Yer tYurfet-ihin neY ad d-teṭṭileḍ seg ṭṭaq-is. Γur-m ! Ha !
TuY-as awal. Ieedda lweqt, acḥal akkayini, almi tuYal d tilemẓit ack-itt. Ur tettali Yer tYurfet-nni ur d-teṭṭal seg ṭṭaq-is. Almi d yiwen wass, tenna-yas deg wul-is " D acu-t wagi tura ? " seg wasmi lliY d tamecṭuḥt, yeqqar-iyi, yur-m ad tkecmeḍ Yer tYurfet-ihin. D acu i yellan din ?… tura d ayen ad kecmeY …”. Teedda tṛuḥ tuli Yer tYurfet, teṭṭal-d syin, seg ṭṭaq. Twala ameksa n sselṭan yewwi-d lmal. Tesked lmal-nni, twala gar-asen yiwet n tzimert n lfeṭṭa. Mi d-twala tzimert-nni taqcict, tenṭeq Yur-s, tenna-yas :
- Ahah ! walit kan ! ṣṣifa ur nuklal… baba-s d azrem ad tt-yečč !
Terra-d teqcict ṭṭaq-nni. Terra-tt i yimeṭṭi. Tettru, tettru, tettru almi qrib ad yejreḥ yeẓri-s. Almi d tameddit, yusa-d wezrem. Yufa-tt-id tban tettru, yenna-yas :
- D acu i kem-yuYen akka ?
Nettat tettru kan, tugi ad as-d-tini. Yuval yeeqel, yenna-yas :
- Waqila tuliḍ Yer tYurfet ? Teṭṭaleḍ-d seg ṭṭaq ?
Tenna-yas : - Ih a Baba, ṭalleY, walaY tizimert n lfeṭṭa, tenna-yi-d : ṣṣifa ur nuklal… baba-m d azrem ad kem-yečč ! ”.
Taqcict, s tidet, tugad ad tt-yečč, tenna-yas i baba-s :
- DYa d tidet ad yi-teččeḍ ?
Yenna-yas Baba-s : - Azekka uYal Yer ṭṭaq-nni, mi kem-twala ad am-tini “baba-m d azrem ad kem-yečč…” kemm ini-yas “nekk baba Iḥemmel-iyi ur yi-itett ara ! nẓem aYbel i leYben-im … d kemm ara yemmeččen deg tmeYra-w. D nekk ara yav mmi-s n sselṭan yerna d kemm ara nezlu i tmeYra-w ”.
Azekka-nni, tuli teqcict ver tYurfet, tṭal-d seg ṭṭaq, twala-tt-id tzimert n lfeṭṭa, tenna-yas daYen :
- Ahah ! walit kan ! ṣṣifa ur nuklal… baba-s d azrem ad tt-yečč !
Terra-yas teqcict :
- Ur yi-ttaḍen ara aYilif, nekk baba iḥemmel-iyi ur yi-itett ara. Nẓem lhemm i lhemm-im a tin ara yemmeččen deg tmeYra-w.
Tenna-yas tzimert : - A wer tawḍeḍ …
Tenna-yas teqcict : - NniY-am err aYbel i leYben-im, nniY-am d nekk ara yaY mmi-s n sselṭan u d kemm ara yezlu i tmeYra !
Tizimert tamcumt yekcem-itt lxuf, texbabeḍ armi tessemsex yakk iman-is. Nettat yellan n lfeṭṭa tuYal yakk d aYebbar. Almi d tameddit mi yerra umeksa taqeḍeit n lmal s axxam, iger-as tamawt mmi-s n sselṭan, yesteqsa :
- D acu i s-igan akka i tzimert n lfeṭṭa ?
Yenna-yas umeksa :
- Nekk ur ẓriY ara, ğğiY-tt tkess armi tt-id-ufiY akka.
Ieedda, yeddem mmi-s n sselṭan, yenna-yas :
- Azekka ad dduY ad ẓreY
Azekka-nni, yaweḍ mmi-s n sselṭan s amkan n tkessawt, la yeggar tamawt. Yekka kra n tegnatin din almi yesla i tzimert la thedder d teqcict-nni. Tizimert tettales-asen-d i lehduṛ-nni, taqcict tettarra-yas-d s wamek i tt-iweṣṣa baba-s. Yesla-yas i teqcict teqqar-as i tzimert : “… err aYbel i leYben-im, nekk ara yaYeY d mmi-s n sselṭan ”. Yeṭṭalay deg-s mmi-s n sselṭan, iwala-tt tfaz di ṣṣifa. DYa tesxef-it, tewwi leemeṛ-is. Yenna-yas deg wul-is : “ d tihin kan ! ...”.
Mazal d-yewwiḍ s axxam, yenna-yas i baba-s :
- Ha-t-an ihi a Baba, ala nettat ara yaYeY …
Baba-s, yewhem, yenna-yas :
- NnaY a mmi, ad taYeḍ yelli-s n wezrem ?
Yenna-yas mmi-s :
- NniY-ak d tinna, d tinna kan ara yaYeY … d yelli-s n wezrem kan ara yaYeY ma ulac ur zewwğeY ara yakk di ddunnit-iw !.
YuYal Baba-s armi s-yedda di lebYi, yeqbel. Yeẓra ulamek nniḍen. Kkren ṛuḥen ver wezrem, xeḍben-tt-id. Yefka-yasen-tt-id wezrem. Netta, yakan ttagaden-t, yecreḍ fell-asen :
- Ha-t-an ad as-tt-fkeY ad tt-yaY, lameena, awer yettak Ṛebbi, lukan ad d-yeḍru yid-s sYur-wen cwiṭ n ẓẓur kan akka Yer-s, ad n-aseY ad ken-ččeY, ččeY tamurt i Yef tteddum. Yerna, tuqqsa-w, tessnem-tt ma yella win tzeggel… Ihi Yurwat i d-Iḍerrun yid-s n wayen n dir !
Xedmen tameYra, yawi-d mmis n sselṭan yelli-s n wezrem d tislit. Feṛḥen, d aya. Azrem-nni, yuY lḥal, d azrem, yecreḍ di mmi-s n sselṭan ad yečč di yelli-s tizimert-nni n lfeṭṭa. Yewwi-tt, yečča-tt. Mi tt-yezla, nneYlen idammen-is di tebḥirt-is. DYa yemYi-d din yiwen wezrem d amecṭuḥ. YettimYur cwiṭ cwiṭ almi yuYal d lweḥc annect ila-t. Taqcict, mi ieedda useggas Yef zzwağ-is, terfed s tadist. Tesea-d aqcic. Yusa-d lweḥc-nni, yewwi-t deg yiḍ. Ma d nettat yeḍla-yas akkit idammen Yef wudem-is, Yef yiran n uqemmuc-is i wakken ad eudden medden d nettat i yeččan mmi-s.
Tekker-d azekka-nni, tufa-d mmi-s ulac-it. Lameaena yiwen ur tt-yumin, nnan-as akk : “Ttett llufanat !”. Kkren nudan, nudan, nudan ur ufin ara yakk lateṛ n weqcic. Nnan-as : “ihi d nettat i t-yeččan !”. Ihi tikkelt-a zeefen kan fell-as. Yili, nettat s timmad-is, ur teẓri ara anda yedda mmi-s.
Yezzi-d useggas, terfed daYen s tadist, tesea-d aqcic wis sin. Yusa-d daYen lweḥc-nni deg yiḍ, yewwi-t. Nettat yeḍla-yas daYen idammen i yimi-s. DaYen, nudan, nudan, nudan … ulac. Abrid-a daYen sumḥen-as. Nnan-as wis sin daven tečča-t …maelic !
Almi d abrid wis tlata, yezzi-d useggas, tesea-d aqcic, daYen teêḍra-yas akken. Tikkelt-agi d ayen ! nnan-as at wexxam : “ imi tebYa akka, timenYiwt, ur tt-nneYY ara lameena ad tuYal d taxeddamt “. Eeddan ṣubben-tt d akessar, rran-tt d taklit n wexxam. Win tufiḍ yeḥqer-itt, win tufiḍ yeseedda fell-as awal-is. Kkaten-tt, ur s-d-ttaYen kra. Yiwen wass, teqqim tettebraz axxam, almi ha-t-a tufa cceeṛ n ucebbub, yefka-yas-t-id baba-s uqbel ad teddu d tislit. Ass-n, yenna-yas :
- Asmi ara teẓmek fell-am, neY yella win i ixedmen deg-m ẓẓur, ger-it Yer lkanun, anda lliY ad kem-in-awḍeY.
Mi d-temmekta ayagi, tenna-yas deg wul-is : “ Axxik ! annect-a yakk i ieeddan fell-i, ur d-mmektiY ayen i yi-yenna Baba …” DYa teddem tger acebbub-nni ver lkanun, mazal yebda la ireYY, yaweḍ-itt-id Baba-s imir imir. Yufa-tt-id ttenneḍ leYbaṛ, tuYal ddaw taklit di ccan : ḥeqren-tt, kkaten-tt, terka ! DYa yewhem, yerfa, yenna-yasen :
- D tihin i d yelli !
Nnan-as : - D tihin ih !!!
Yenna-yasen : - D Ṛebbi ay s-ixedmen akkahin !
Nnan-as : - Ih ! tesea-d tlata warrac tečča-ten ! ihi tura nekni d ayen ! ur nezmir ara. Ma tebYiḍ ad tt-tawiḍ, awi-tt !
Yenna-yasen : - Teẓram ?! Awer d-yefreḍ Ṛebbii, ar imir-a ara tuYal Yer leeli, neY …
Ugaden-t, eeddan sselsen-as am teslit, rran-tt s amkan-is Yer leeli. Eeddan Yer sselṭan-nni, wwin-d aeudiw d tlata tmegḥal. Yenṭeq wezrem-nni Yer sselṭan, yenna-yas :
- Kker ad d-tawiḍ arraw n mmi-k !
Kkren ṛuḥen wwin-d arrac-nni, feṛḥen akken ma llan. DYa yenna-yasen wezrem :
- D tizimert-ik i sen-igan akka ! tuYal-d d lweḥc, tettas-d deg yiḍ ad ten-tawi ad ten-tečč ! tura lweḥc-nni nYiY-t ! ma d arrac ğğiY-ten Yur-i i wakken ad ẓreY ma yella ad tamnem yelli neY ad d-tegrem fell-as ẓẓur. Yelli meskint terYa tasa-s Yef warraw-is … kunwi tennam-as ttett-iten…terram-tt i leYbaṛ...
Ssutren-as akk ssmaḥ Yef weḍlam i tt-ḍelmen. Kkren-d warrac-nni d irgazen, feṛḥen deg wexxam-nsen. Ma d taqcict-nni, tuYal Yer leeli-s, teac am tgellidt, terra-yas lxir i baba-s ur tt-neğği ara. Ha-t-an wamek tella tmacahut n tzimert n lfeṭṭa
Tamacahut-iw lwad lwad
SawleY-tt-id i warraw n leğwad
Uccen ad t-yeqqed
Nekni ad Y-yeefu Ṛebbi
Ghania KHOUCHI : Tizimert n lfeṭṭa -Tiẓrigin- Baghdadi-
Lezzayer 2004
bug_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn